Nummer  18 


15.  SEPTEMBER   1937 


86.  Aarffanj? 


Mormonismens  Betydning 

af  Aubrey  J.  Parker. 


Der  findes  uhyre  mange  Mennesker  i  denne  vor  travle 
Verden,  der  er  ivrige  efter  at  faa  at  vide,  hvad  Mormonismen 
betyder.  De  kommer  ikke  til  vore  Møder,  men  de  ønsker  at 
faa  Oplysninger,  som  de  kan  stole  paa,  om  denne  Bevæ- 
gelse, som  strækker  sig  over  hele  Verden  og  som  skænker 
de  Mennesker  store  Fordele,  der  tilslutter  sig  dens  Prin- 
cipper. Det  er  i  Haab  om,  at  denne  Artikel  maa  kunne  give 
en  klar  og  tydelig  Skildring  af  »Mormon«  Lærdommene,  at 
den  fremkommer. 

Mormonismen,  som  er  det  Navn  Folk  har  givet  Jesu 
Kristi  Kirke  af  Sidste  Dages  Helliges  Læresætninger,  be- 
tyder for  det  første:  Gengivelsen  i  vore  Dage  af  direkte 
Aabenbaring  fra  Gud  til  Mennesket.  Jeg  vil  gerne  sige  med 
Henblik  derpaa,  at  der  findes  Hundreder  af  Tusinder  nu- 
levende Mænd  og  Kvinder,  der  tror,  at  Gud  Faderen  og 
hans  Søn  Jesus  Kristus  virkelig  talte  til  den  unge  Mand 
Joseph  Smith  naar  og  hvor  han  siger  de  gjorde.  Af  disse 
er  ikke  alle  Medlemmer  af  »Mormon«  Kirken. 

De  finder  paa  Jorden  i  Dag  en  Organisation,  som  uden 
Tvivl  er  enestaaende  i  sin  Art.  Grundlagt  af  en  ulærd  ung 
Mand  i  det  nittende  Aarhundrede,  men  som  nu  fungerer 
med  en  saadan  Præcision,  at  Folk  forundres.  En  Organi- 
sation saa  fuldstændig,  at  den  berører  hvert  eneste  Med- 
lems Interesse  fra  Vuggen  til  Graven  —  ja  endog  før  og 
efter. 

Mange  har  læst  Frelserens  Ord  til  denne  Dags  Profet, 

og  de  ved,  at  de  er  ægte  og  uforfalskede,  endskønt  de  ikke 
allesammen  antager  Lau-dommene. 

Tusinder  af  Mænd  og  Kvinder  er  blevet  Medlemmer  af 
denne  Kirke,  som  bærer  Jesu  Kristi  Navn,  siden  Gud  talte 
til  den  unge  Mand  Joseph  Smith. 

Mormonismen  betyder,  at  Gud  taler  til  sine  Børn  paa 
Jorden  i  Dag  og  særligt  til  »sine  Tjenere,  Profeterne«  i 
Opfyldelsen  af  Profeten  Amos'  Ord:  »Thi  den  Herre,  Herre 
gør  ikke  noget  uden,  at  han  har  aabenbaret  sin  Hemmelig- 
hed for  sine  Tjenere,  Profeterne.«  Akkurat  saadan  tror 
hans  Folk  i  Dag-. 

Mormonismen  betyder,  at  Gud  i  Virkeligheden  leder  og 
styrer  sin  Kirke  og  sit  Rige  paa  Jorden  i  Dag  —  denne 
Kirke,  som  kaldes  Jesu  Kristi  Kirke  efter  guddommelig  Be- 
faling. Kirken,  der  har  ca.  I  Million  Medlemmer  erklærer 
overfor  Verden  i  Dag,  at  Himlens  Gud  og  hans  Søn  Jesus 
Kristus  er  de  virkelige  Ledere  af  denne  Organisation,  som 
ledes  af  Profeter  og  tolv  guddommeligt  udvalgte  Apostle. 
Dens  Tilhængere  tror  —  uden  nogensomhelst  Indskrænk- 
ning —  at  Jesus  Kristus  har  vist  sig  -  -  at  han  »pludselig 
kom  til  sit  Tempel«  --en  Bygning,  indviet  til  hans  hellige 
Navn.  De  er  overbevist  om,  at  de  Mænd,  som  staar  i  Spid- 
sen for  Kirken,  i  Virkeligheden  er  inspireret  af  den  Hellig- 
aand  (som  er  den  tredie  Person  i  Guddommen)  til  at  gøre 
de  rette  Ting  i  det  rette  Øjeblik  og  paa  rette  Sted,  naar  de 
handler  i  deres  officielle  Kald.  Og  at  de  Hellige,  som  ad- 
lyder de  Raad,  der  gives  dem,  virkeligt  ledes  til  at  handle 
som  Pligten  byder  og  som  Guds  Hellige  skulde  gøre. 

Mormonismen  betyder  for  det  andet,  at  Jesu  Kristi  rene 
og  uforandrede  Evangelium  er  blevet  gengivet  til  Jorden  i 
dets  Fylde,  at  det  ikke  har  været  nødvendigt  at  forandre 
noget  ved  det  siden  dets  Indførelse  i  1830,  at  Profeten  Jo- 
seph Smith  var  det  menneskelige  Redskab  i  Guds  Hænder, 
hjulpet  af  Engle  (opstandne  menneskelige  Væsner)  til  at 
fuldføre  Genoprettelsen  af  Kristi  Kirke,  at  den  Bog,  han 
modtog  ved  guddommelig  Mellemkomst  og  oversatte  »ved 
Guds  Gave  og  Kraft«  er  Guds  Ord  til  Menneskene  og  inde- 
holder det  samme  Evangelium,  som  Adam,  Noa,  Abraham 
og  de  andre  Profeter  havde  og  lærte.  Det  vil  sige,  det  er 
det  gamle,  gamle  Evangelium,  som  er  ældre  end  noget  an- 
det, for  det  var  »før  Verden  var«,  at  dette  Evangelium  er 
»Guds  Kraft«  til  Frelse  for  alle,  som  tror  og  adlyder  og  vil 
bringe  dem  Ophøjelse,  der  er  trofaste  i  alle  Ting,  at  Men- 
nesket kan  faa  guddommelig  Kraft  og  Vejledning  ved  Ad- 
lydelsc  af  dets  Principper,  »at  alle  Mennesker  kan  blive 
frelst  ved  Adlydelse  til  dels  Love  og  Ordinanser«,  at  baade 
fysisk  og  aandelig  Sundhed  vil  blive  Resultatet  af  at  leve  i 

Harmoni  med  Gud  og  hans  Love,  der  alle  er  stemmende 
med  det  sande  Evangelium,  at  »dette  Riges  Evangelium 
skal  prædikes  til  hele  Verden  som  et  Vidnesbyrd,  og  da 
skal  Enden  komme«  —  hvad  der  kun  vil  blive  en  glorvær- 
dig Begyndelse  for  alle  dem,  som  har  vist  sig  værdige  til  at 
bære  Jesu  Kristi  Navn. 

Mormonismen  siger,  at  Guds  Ord  baade  kan  fortolkes 
naturligt  og  aandeligt,  at  den  siger,  hvad  den  mener  og 
mener,  hvad  den  siger  og  med  Lethed  kan  forstaas,  hvis 
den  modtages  i  Ydmyghed,  at  Guds  Love  er  uigenkaldelige, 
at  han  selv  adlyder  dem. 

Mormonismen  paastaar,  at  »et  underfuldt  Værk  er  ved 
at  komme  frem  ved  guddommelig  Hjælp  i  Menneskets  Liv, 
at  Gud  i  sin  Himmel  kontrollerer  og  leder  denne  Sfæres 
Bestemmelse,  at  denne  Kirke  har  den  guddommelige  Sand- 
hed, og  at  dens  Ordinanser  er  af  va^sentlig  Betydning  og 
med  Virkning,  naar  og  kun  naar  de  udføres  af  Præstedøm- 
met og  ikke  vil  fejle  i  Udførelsen  af  Guds  Hensigter. 

Det  lille  og  svage  Menneske  kan  ikke  reducere  det  til 
intet.  Hvis  disse  Lærdomme  er  af  Gud,  vil  de  bestaa,  trods 
Menneskers  Modstand.  Mormonismen  siger,  at  Mennesket 
kan  naa  Højdepunkterne,  hvis  det  vil,  ved  at  forene  sig 
med  Guds  Kirke  og  Rige,  for  Guds  Rige  vil  komme  paa  Jor- 
den, et  konkret  og  haandgribeligt  Rige  blandt  Menneskene 
til  Trods  for,  hvad  Folk  siger  og  gør.  Mennesket  bilder  sig 
ofte  ind  at  forstaa  noget,  men  Gud  ved,  og  det  er  den  Kund- 
skab, der  gør,  at  han  er  Gud.  Han  kender  »Enden  fra  Be- 
gyndelsen«, og  hans  Værk  vil  blive  virkeliggjort  i  rette 
Tid. 

Mormonismen  bringer  det  Budskab,  at  alle  Mennesker  er 
Guds  Børn,  enten  de  gode,  onde  elier  ligegyldige,  og  at  saa 
godt  som  alle  i  Forhold  til  deres  Trofasthed  vil  blive  Ar- 
vinger til  en  eller  anden  Grad  af  Frelse  ved  Jesu  Kristi 
Blod. 

Mormonismen  siger,  at  Livet  aldrig  vil  blive  tilintetgjort, 
at  det  er  guddommeligt  i  selve  dets  Natur,  at  Gud  virkelig 
er  Gud  og  Fader  til  hver  Mand  og  Kvinde  og  hvert  Barn 
paa  Jorden,  og  at  enhver  som  saadan  har  Krav  paa  hans 
Godhed  og  Barmhjertighed. 

Mormonismen  forkynder  et  større  Haab  for  Menneske- 
heden. Den  giver  Mennesket  en  solid  Grund.  Den  giver  visse 
Sandheder  —  ikke  Hypoteser.  Den  spekulerer  ikke.  Den  er 
grundlagt  paa  fuldbyrdet  Sandhed.  Og  dens  Budskab  til 
Verden  kan  siges  i  disse  faa  Ord:  »Saa  siger  Herren«. 

Albert  E.  Bowen  af  de  tolvs  Raad. 


Albert  Ernest  Bowen  blev  født  den  31.  Oktober  1 87(i  i 
Henderson  Creek  nærved  Samaria  i  Idaho.  Han  var  den 
syvende  af  ti  Børn  og  den  yngste  Søn.  Hans  Forældre,  der 
var  af  fin  engelsk  Slægt,  var  Pionerer;  Faderen,  David 
Bowen.  kom  til  Utah  i  1856  med  et  Haandkærreselskab,  og 
Moderen  Annie  Shacketon  Bowen  gik  tværsover  Sletterne 
med  et  Oksespandsselskab  i  1860.  De  var  fulde  af  Tro  og 
ikke  bange  for  Arbejde,  og  de  lærte  deres  Børn  Arbejdets 
Værdi  og  Skønhed  og  Nødvendigheden  af  Troens  Gave. 

Ældste  Bowen  tilbragte  sine  første  Aar  paa  en  Farm. 
Hans  Hjem  var  nærmest  fattigt,  og  hans  smaa  Fortjenester 
maatte  ligesom  de  andre  Børns  hjælpe  med  til  at  opret- 
holde Livet  for  den  store  Familie.  Familiens  Vanskelig- 
heder var  mange.  Førend  Albert  Bowen  blev  født,  mang- 
lede de  ofte  Livets  Nødvendigheder;  men  ikke  desto  mindre 
mødte  de  Livets  Kamp  med  Tro  og  uforfærdet  Mod.  De 
faldt  hver  Aften  i  Søvn  med  Taknemmelighedens  Bøn  i 
deres  Hjerter. 

Albert  E.  Bowen  kendte  Livets  Værdi,  da  han  endnu  kun 
var  et  Barn.  Han  lærte  igennem  streng  Erfaring  Tidens 
Værdi  og  udnyttede  den  derfor.  Han  var  hensynsfuld  imod 
dem,  som  han  kom  i  Berøring  med.  Han  lærte  at  paaskønnc 
et  velordnet  Hjems  Disciplin.  Den  Lydighed,  som  han  viste 
imod  sine  Forældre,  var  ikke  en  Pligt,  som  han  modstræ- 
bende udholdt,  men  et  Privilegium  for  ham.  Hans  Hjem- 
meliv var  bygget  paa  Kærlighedens  Princip,  Retskaffenhed 
og  strengt  Arbejde.  I  disse  Dage  var  den  Tanke,  der  var 
herskende  i  hans  Sind:  »At  det,  der  er  godt  nok  at  have,  er 
ogsaa  godt  nok  til  at  arbejde  for.« 

Familien  Bowen  var  velorganiseret  og  følgeligt  var  der 
en  fuldstændig  Forstaaelse  imellem  Fader  og  Moder  og 
Sønner  og  Døtre.  Løsningen  af  Familiens  Problemer  blev 
delte  imellem  Familiens  Medlemmer.  De  var  enige  om,  at 
de  alle  skulde  modtage  saa  god  en  Skoleuddannelse  som 
muligt,  og  de  benyttede  derfor  Skolerne  saa  meget  som 
deres  smaa  Midler  tillod  det. 

Albert  Bowen  og  hans  Broder  Charles  forlod  Samaria  en 
tidlig  Efteraarsdag  i  Aaret  1896  for  at  rejse  til  Logan  for 
at  studere  paa  Brigham  Young  College.  Deres  Opnaaelser 
her  var  meget  store,  og  de  fik  begge  en  særlig  Udmærkelse. 
Efter  at  have  taget  deres  Eksamener  studerede  Charles  vi- 
dere i  Geologi  og  blev  efter  at  have  faaet  en  god  Uddan- 
nelse i  Øststaternes  Universitet  den  øverste  Geolog  i  Stan- 

dard  Oil  Company,  hvilken  Stilling  han  indehaver  endnu  i 
Dag;  Albert  E.  Bowen  studerede  Jura  i  hvilket  han  har 
drevet  det  vidt. 

Ældste  Bowen  modtog  straks  efter  sin  Eksamen  et  Kald 
om  at  gaa  paa  Mission  til  Tyskland.  Førend  han  rejste 
ægtede  han  Frk.  Aletha  E.  Ruder  fra  Hyde  Park,  Utah. 
Hun  arbejdede  under  hans  Fraværelse  paa  et  Kontor  i  Lo- 
gan  og  bidrog  med  sine  smaa  Fortjenester  til  at  holde  ham 
paa  Mission.  Ældste  Bowen  blev  en  dygtig  Missionær.  Han 
modtog  alle  de  Kald  han  fik,  og  hans  intelligente  Bidrag  til 
Missionslivet  hjalp  til  at  forfremme  Guds  Værk.  Han  blev 
hæderligt  afløst  efter  at  have  tilbragt  tre  Aar  i  Missions- 
marken. 

Da  han  kom  hjem,  modtog  han  en  Stilling  i  Brigham 
Young  College.  Denne  Stilling  havde  han  indtil  1908  og 
blev  anerkendt  som  en  meget  dygtig  Lærer.  Han  indpren- 
tede sine  Elever  Retfærdighedens  Principper  —  at  tænke 
og  handle  ærligt  — .  Han  forsøgte  aldrig  at  undervise  med- 
mindre han  selv  klart  forstod  Emnet. 

I  1908  begyndte  han  at  studere  i  Chicago  LawT  School, 
hvorfra  han  i  1911  tog  sin  Eksamen  med  Udmærkelse  som 
Dr.  juris.  I  denne  Institution  saavel  som  i  de  andre 
Skoler,  hvor  han  havde  gaaet,  modtog  han  Æresbevisnin- 
ger og  Anerkendelse.  Da  han  havde  taget  sin  Eksamen  fra 
Universitetet  »Chicago  Law  School«,  blev  han  udvalgt  som 
Medlem  af  den  juridiske  Æresklub.  »The  Order  of  the 
Coif«.  Kun  tre  Mænd  af  hver  Klasse  bliver  udvalgt  til  denne 
Klub,  og  Albert  E.  Bowen  var  en  af  dem. 

Albert  E.  Bowen  er  Fader  til  Tvillingerne  Albert  og  Ro- 
bert Bowen.  Deres  Moder  døde  i  1905,  da  de  blev  født.  Søn- 
nerne har  begge  været  paa  Mission  i  Tyskland  og  ligeledes 
begge  gaaet  paa  Universitetet.  De  er  beskæftiget  med  Jura, 
den  ene  i  San  Francisco  og  den  anden  i  Salt  Lake  City.  De 
er  meget  lig  deres  Fader  i  fysisk  Udseende  og  Karakter. 

Efter  at  Broder  Bowen  havde  taget  sin  Eksamen  fra  Chi- 
cago Law  School  traadte  han  ind  i  Sagførerfirmaet  Nebeker, 
Thatcher  og  Bowen  i  Logan.  Under  sit  Ophold  der  vandt 
han  hele  Samfundets  Tillid  og  havde  mange  betroede  Stil- 
linger. Han  var  altid  en  frygtløs  og  ivrig  Forsvarer  af 
Retfærdighed.  Folkene  i  Logan  henviser  til  ham  som  en  iv- 
rig og  intelligent  Lærer,  Sagfører  og  offentlig  Tjener. 

I  1920  flyttede  han  til  Salt  Lake  City  og  blev  Medinde- 
haver af  Sagførerfirmaet  Clark,  Richards  og  Bowen.  Han 
leder  nu  Firmaet  Bowen  og  Quinney.  Hans  Arbejde  som 
Sagfører  har  bragt  ham  i  Kontakt  med  alle  Befolknings- 
klasser.  Han  har  behandlet  de  forskellige  Personers  Pro- 
blemer med  den  samme  Akkuratesse  og  Ærlighed  som  de 

store  Korporationer,  som  han  har  behandlet.  Han  staar 
udadlelig  i  sin  Profession  og  er  anerkendt  som  en  af  Ve- 
stens dueligste  Sagførere. 

Ældste  Bowens  Opnaaelser  er  mange.  Han  har  aldrig  et 
Øjeblik  mistet  Synet  af  det  religiøse  Livs  Værdi.  Han  har 
aldrig  afslaaet  noget  Kald,  der  er  blevet  givet  ham  af  Kir- 
kens Autoriteter.  Han  har  altid  ydet  sit  bedste,  idet  han  har 
tænkt,  at  intet  mindre  end  hans  bedste  vilde  være  tilfreds- 
stillende. Han  har  altid  haft  den  Tanke,  at  den  største 
Tjeneste,  som  et  Menneske  kan  gøre  for  andre,  er  at  bringe 
dem  i  Fællesskab  med  Kristus.  Han  har  arbejdet  i  Reli- 
gionsklasser,  Søndagsskoler  og  Ungdomsforeninger.  Førend 
han  flyttede  til  Salt  Lake  City  var  han  Præsident  for  Cache 
Stavens  Søndagsskoler  i  fire  Aar,  i  hvilket  Tidsrum  Søn- 
dagsskolearbejdet  gjorde  stor  Fremgang.  Kort  Tid  efter  sin 
Ankomst  til  Salt  Lake  City  blev  han  Medlem  af  Søndags- 
skolens Hovedbestyrelse.  I  denne  Organisation  arbejdede 
han  indtil  i  Januar  1935,  da  han  blev  kaldt  som  Pnesident 
for  Unge  Mænds  Gensidige  Uddannelsesforening.  Han  har 
arbejdet  i  dette  Kald  med  Værdighed  og  Kraft  og  har  vun- 
det sine  Medarbejderes  Respekt. 

Broder  Bowens  gode  Egenskaber  er  mange.  Fremragende 
er  hans  Venskab,  Loyalitet  og  Tro,  at  kende  ham  er  at 
paaskønne  den  stille  Magt,  som  altid  udstraaler  fra  hans 
Personlighed.  Beskedenhed  uden  Paatagethed  karakterise- 
rer hver  af  denne  ædle  Mands  Bevægelser.  Hans  Venskab  er 
agte.  Det  er  bygget  paa  Kærlighedens  Princip.  Han  vilde 
med  Glæde  opofre  alt  for  sine  Venner.  Venskab  er  for  ham 
mere  end  en  forbigaaende  Frase.  Han  tillader  aldrig,  at  en 
Vens  gode  Navn  bliver  plettet  ved  grimme  Ord.  Han  be- 
vogter sin  Karakter  som  en  hellig  Ting.  Hans  Loyalitet  er 
dyb  og  fin.  Han  har  været  tro  imod  enhver  Tillid,  der  er 
blevet  vist  ham.  Hans  Loyalitet  imod  Kirkens  Præsident- 
skab og  Generalautoriteter  er  uden  Mangel.  Han  elsker, 
hvad  der  er  ret,  og  de,  som  gør  ret. 

Tro  har  lært  Albert  E.  Bowen  at  se  opad  og  ikke  ned. 
Hans  Kontakt  med  Gud  har  været  ægte,  inderlig  og  hellig. 
Han  har  søgt  sin  Skaber  igennem  Bøn,  Ydmyghed,  Beslut- 
somhed og  Arbejde.  Hans  fordringsløse  Holdning  overfor 
Folk  og  Ting  har  bragt  ham  taknemmelige  Hjerters  Tak, 
og  nu,  da  han  har  faaet  en  ophøjet  Stilling  —  er  blevet 
en  Jesu  Kristi  Apostel  — ,  forenes  vi  i  vore  Tanker,  Ord 
og  Handling  i,  at  Gud  igennem  sine  Tjenere  har  udvalgt 
en  fortræffelig,  dygtig  og  ma^gtig  Mand. 

Glemte  Riger 

af  Ældste  A.  Z.  Richards,  jun. — 

For  ikke  længe  siden  undersøgte  jeg  paa  et  Bibliotek 
Listen  over  de  Bøger,  som  var  tilgængelige  om  arkæologi- 
ske Emner  —  Litteratur,  som  vil  hjælpe  mig  med  at  blive 
bekendt  med  de  Lande  i  Verden,  som  jeg  ikke  har  været 
heldig  nok  til  at  besøge.  Nogle  af  Titlerne,  som  jeg  læste, 
var:  Udgravninger  i  det  hellige  Land,  Ægyptisk  Etnologi, 
Oldtidsbyer  i  Østen  og  Pyramidernes  Mysterium.  Men  det 
var  en  særlig  Gruppe  af  Bøger,  som  fangede  min  Opmærk- 
somhed —  Erobringen  af  Maya,  Oldtidsamerika,  Mystiske 
Byer,  Rejser  i  Yucatan,  o.  s.  v.  Det  var  interessant  at  finde 
ud  af,  at  et  betydeligt  Antal  af  de  sidstudgivne  Bøger  om 
Arkæologi  var  blevet  skrevet  om  Opdagelserne  i  Meksiko  og 
Centralamerika. 

Hvilken  en  interessant  Rejse  det  vilde  være,  om  vi  kunde 
rejse  til  Meksiko  og  se  dens  Underværker. 

Vi  vil  ikke  finde  noget  andet  Land  i  Verden,  der  er  rigere 
paa  Romantik  og  Historie,  og  dog  maa  vi  undre  os  over, 
hvor  fremmed  og  ukendt  denne  Del  af  Verden  var  for  nogle 
Aarhundreder  siden.  I  Europa  endog  drømte  Menneskene 
ikke  om,  at  der  var  andre  Lande  eller  andre  Folk,  førend 
det  15.  Aarhundredes  Udforskning.  Kolumbus  troede,  at 
han  var  sejlet  til  Indien.  Han  fandt  Mennesker  der  —  røde 
Mænd  —  og  han  kaldte  dem  Indianere,  det  Navn,  som  har 
eksisteret  indtil  i  Dag. 

Saa  fra  det  16.  Aarhundredes  Historie  kommer  Historien 
om  Meksikos  Erobring  af  Spanierne  —  en  Historie,  der 
næppe  finder  sin  Lige  i  Digtning.  Kortez  og  hans  Bande 
af  dristige  Erobrere  fandt  en  høj  Civilisation,  der  passede 
sammen  med  den,  der  fandtes  i  andre  Dele  af  den  nye  Ver- 
den. Men  det  er  ikke  det  Folk,  som  Kortez  fandt,  som  vi 
er  mest  interesserede  i.  Det  er  de  ældgamle  Civilisationer, 
som  ikke  efterlod  sig  andre  Minder  om  deres  Eksistens  end 
Resterne  af  Byer  og  Stenpaladser  —  Civilisationer,  der  er 
højere  end  den,  som  Kortez  fandt,  —  som  vækker  vor  Op- 
mærksomhed. 

Fra  Yucatan  til  Sonora  er  Meksiko  opfyldt  af  Monumen- 
ter i  Stenstruktur,  stumme  Vidner  om  store  Nationers  Op- 
rindelse og  Fald.  I  dette  Tropelands  Jungler  saavel  som  i 
dets  tempererede  Bjergdale  findes  der  Rester  af  store  Byer, 
deres  Templer  og  deres  Pyramider.  I  Cholula  i  Sydmeksiko 
ligger  Verdens  største  kendte  Pyramide,  hvis  Grundflade 
maaler  1400  Kvadratfod,  og  hvis  Højde  er  næsten  200  Fod. 

Selvom  denne  Pyramide  ikke  rager  saa  højt  op  i  Luften, 
saa  er  den  dog  meget  større  end  de  store  Cheopspyramider 
i  Ægypten  og  vilde  udfordre  moderne  Konstruktion. 

Næststørst  er  den  massive  Solpyramide  i  San  Juan  Teo- 
teihuacan  i  Meksiko.  Dette  Bygningsværk,  der  er  216  Fod, 
bestaar  af  fem  forskellige  pyramideformede  Afdelinger  el- 
ler Terrasser,  som  bliver  snævrere,  som  de  hæver  sig  op- 
efter. En  brudt  Række  af  fladtrampede  Trin  fører  fra  Jor- 
den op  til  Toppen,  som  for  et  Aarhundrede  siden  var  smyk- 
ket med  et  smukt  Tempel. 

Nord  og  Vest  for  Solpyramiden  ligger  den  lille  Maane- 
pyramide,  der  er  fuldstændig  konstrueret  af  Jord  og  vul- 
kansk Sten.  Ydersiden  paa  dette  Monument  er  ligesom  Sol- 
pyramiden  dækket  med  MurvaM'k  og  Cement.  Var  Cement 
kendt  for  femten  hundrede  Aar  siden?  Ja,  af  den  vestlige 
Verdens  Indbyggere. 

Der  er  blevet  fundet  Farver  og  Farvestoffer  imellem  Rui- 
nerne i  Meksiko,  som  ikke  kan  eftergøres  i  Dag.  Udgrav- 
ninger har  afsløret,  at  der  er  blevet  lagt  et  Dræningssystem 
af  Tegl  merved  mange  Bygninger  —  disse  ældgamle  Huse 
var  udstyret  med  en  Slags  Blikkenslagerarbejde.  I  Sandhed 
alt,  som  er  blevet  fundet,  viser,  at  Centralamerikas  og  Mek- 
sikos  gamle  Racer  havde  en  høj  Kultur,  nøjagtige  Ideer  om 
visse  Kunstarter  og  Videnskaber  og  bemærkelsesværdig  tek- 
nisk Kundskab. 

Hvis  en  rejsende  forlader  Centralmeksiko  og  rejser  imod 
Øst  ind  i  Yucatan  Peninsulas  Jungler,  kan  han  besøge  de 
nyere  Byer  i  Maya,  endskønt  disse  ogsaa  er  forladte.  Viden- 
skaben forklarer,  at  alle  Byerne  i  Yucatan  er  blevet  opbyg- 
get efter  det  5.  Aarhundrede.  Førend  denne  havde  Maya- 
erne  haft  Fremgang  i,  hvad  der  nu  er  kendt  som  Tabasco 
og  Campeche  Staterne  i  Meksiko  og  Guatemala,  Central- 
amerika. 

Den  fremtrædende  Oldtidsby,  Chicken  Itza,  der  var  be- 
liggende i  Yucatans  Hjerte,  laa  uforstyrret  hen  i  dens  Over- 
bevokselse  af  Vegetation  i  adskillige  Hundrede  Aar,  førend 
den  for  nogle, faa  Hundrede  Aar  siden  blev  opdaget  af  nogle 
Udforskere.  Den  antages  at  være  grundlagt  omkrig  Aar  530 
efter  Kr.  og  at  være  opvokset  til  den  største  By  i  denne 
Egn.  Aar  668,  fortæller  Arkæologerne  os,  blev  Byen  forladt 
for  en  Tid,  men  Mayaerne  vedblev  med  at  leve  i  det  om- 
liggende Land  og  endelig  til  sidst  tog  den  i  Besiddelse  for 
at  forlade  den  for  bestandigt  i  1348.  Aarsagen  til  disse  Om- 
skiftelser er  ikke  blevet  opdaget,  men  nogle  tror,  at  det 
skyldes  Krige,  ugunstige  Forandringer  i  Klimaet  eller  Ud- 
tømmelser af  Jordens  Frugtbarhed  til  et  Punkt,  hvor  den 
er  blevet  unyttig. 

Besøgende  undrer  sig  over  de  Bygningsværkers  Skønhed, 
som  findes  i  Chichen  Itza,  men  fremfor  alt  undrer  de  sig 
over  de  Folks  Snildhed,  som  opførte  dem.  Det  mest  frem- 
trædende Bygningsværk  i  Arealet  er  kendt  som  El  Castillo 
eller  det  store  Kukul  Can  Tempel,  der  ligesom  en  Pyramide 
hæver  sig  Hundrede  Fod  i  Vejret. 

Smukkest  af  Bygningsgrupperne  i  denne  mystiske  By  er 
Krigernes  Tempel,  som  for  nyligt  var  Emnet  for  to  store 
smukt  illustrerede  Bind,  udgivet  af  Carnegie  Institutionen. 

Hvorfra  kom  de  første  Kolonister  til  disse  Kontinenter? 
Hvorledes  kan  vi  forklare  de  oprindelige  Indbyggere,  som 
Kolumbus  og  Kortez  fandt,  naar  Opdagelser  viser  deres 
Stamfædres  høje  Civilisation?  En  Artikel  af  Bene  Bache, 
som  fandtes  i  de  store  amerikanske  Aviser  i  1921  giver  et 
Svar  paa  det  første  Spørgsmaal.  Betitlet  som:  »Hvorfor  Vi- 
denskaben nu  tror,  at  de  mystiske  Mayaer  og  Yucanfolk 
kom  her  fra  det  gamle  Babylon  efter  Forvirringen  af  Fol- 
kets Tungemaal«,  siger  Herr  Bache  i  en  Del  af  sin  Bog: 

»Byerne  og  Pyramiderne,  der  blev  bygget  af  Mayaerne, 
Meksikos  civiliserede  Indbyggere,  som  opblomstrede  førend 
Aztecherne,  er  de  største  Oldtidsvidundere  i  Amerika. 

En  interessant  Teori,  der  nu  kraftigt  holdes  paa  af  Vi- 
denskabsmændene paa  »The  Smithsonian  Institution«,  er, 
at  Mayaerne  nedstammer  fra  Babylons  Oldtidsindbyggere, 
som  blev  spredte  over  Jorden  efter  denne  berømte  Bys  Ero- 
bring af  Kyrus  ....  Dette  Synspunkt  bliver  i  høj  iGrad 
bekræftet  af  den  særlige  Lighed  imellem  Buinerne  og  Py- 
ramiderne i  Babylonien,  og  de  der  blev  bygget  af  Mayaerne 
i  Yucatan.  Som  Tilføjelse  dertil  findes  der  andre  Beviser 
paa,  at  Mayaferne  kom  fra  et  eller  andet  Sted  i  Asien. 

I  mere  end  Hundrede  Aar,  medens  Videnskabsmænd  har 
prøvet  paa  at  opklare  disse  glemte  Rigers  Mysterium,  et 
Problem,  som  paa  ingen  Maade  er  løst,  har  de  Sidste  Dages 
Hellige  fundet  en  særlig  Fortryllelse  i  Historien  om  disse 
Folk.  De  anerkender,  at  Gud  i  de  svundne  Tidsaldre  har 
haft  sin  Haand  med  i  disse  store  Nationers  Rejsning  og 
Fald.  De  besidder  en  Optegnelse  om  disse  Folks  religiøse 
og  politiske  Historie,  en  Optegnelse,  der  er  blevet  skrevet 
af  mange  Historieskrivere  iblandt  dette  gamle  Oldtidsfolk, 
en  Optegnelse,  der  er  blevet  opbevaret  ved  Guds  Magt.  I 
disse  de  sidste  Dage  blev  Barneprofeten  Joseph  Smith  ført 
hen  til  det  Sted,  hvor  denne  skjulte  Optegnesle  var  blevet 
opbevaret  i  fjorten  Aarhundreder,  og  ved  Guds  Magt  over- 
satte han  de  forbedrede  ægyptiske  Skrifttegn  til  det  engel- 
ske Sprog.  Den  højst  interessante  Bog  paa  522  Sider  — 
Mormons  Bog  —  fortæller  om  de  successive  Emigrationer 
til  det  vestlige  Fastland.  Jarediterne  —  som  tog  Del  i  den 

første  Emigration,  kom  fra  Babylonicn  paa  det  Tidspunkt, 
da  Folkenes  Tungemaal  blev  forvirret.  De  andre  to  Grup- 
per kom  fra  Jerusalem  ca.  600  Aar  før  Kr.  Da  Mormons 
Bog  er  en  Optegnelse  om  en  anden  Gren  af  Israels  Hus  — 
da  den  er  Efraims  Stav  —  har  den  et  Budskab,  der  er  af 
stor  Betydning  for  hele  Verden. 


Sammenkomst  for  skandinaviske 
Kirkemedlemmer 

i  Hyrum,  Utah  7-8.  August  1937.  - 


Den  aarlige  Sammenkomst  af  skandinaviske  Sidste  Da- 
ges Hellige  i  Utah  i  August  til  Minde  om  det  gengivne 
Evangeliums  første  Forkyndelse  i  København  forløb  i  alle 
Maader  til  stor  Glæde  for  alle  Skandinaver,  som  kom  til  de 
herlige  evangeliske  Vidnesbyrd-Møder  og  til  Koncerten,  der 
fandt  Sted  Lørdag  Aften  den  7.  August. 

Forhenværende  Missionspræsident  Holger  M.  Larsen  var 
Formand  i  Sammenkomstens  Hovedkomité,  som  flere  an- 
dre forhenværende  Missionspræsidenter  var  Medlemmer  af. 

Det  første  af  Møderne  begyndte  Lørdag  Kl.  14  med  Pro- 
fessor Henry  Otto  som  Leder  af  Fællessangen.  Efter  Sang 
og  Bøn  bød  Byens  Borgmester,  Louis  P.  Maughan  de  til- 
stedeværende velkommen.  Præsident  Holger  M.  Larsen 
takkede  for  Velkomsten  og  udtalte  Ønsket  om,  at  Sammen- 
komsten maatte  blive  vellykket.  Flere  Brødre, -velkendte  fra 
tidligere  Missionsvirksomhed  i  Norden,  talte  til  Forsamlin- 
gen. 

Mødet  Søndag  Formiddag  Kl.  10  var  ligeledes  præget  af 
Herrens  Aands  Nærværelse.  Efter  at  Præsident  Holger  M. 
Larsen  havde  budt  den  store  Forsamling  velkommen  bar 
følgende  unge,  nylig  hjemvendte  Missionærer  fra  de  skan- 
dinaviske Lande  Leo  Høvik,  Robert  Nielsen,  Oscar  Gunder- 
sen, Carl  Clausen  og  Le  Roy  Strand  ydmyge  og  ypperlige 
Vidnesbyrd  om  deres  Virksomhed  som  evangeliske  Bud- 
bærere. Endvidere  talte  forhenværende  Missionær  Arnold 
Bergesen. 

Mødet  Søndag  Kl.  14:  »De  syngende  Mødre«  fra  Hyrum 
Stav  beærede  Konferencen  med  deres  Sang  ved  dette  Møde. 
Præsident  Holger  M.  Larsen  oplæste  et  Brev  fra  Ældste 
John  A.  Widtsoe  af  de  tolv  Apostles  Raad,  i  hvilket  denne 
beklagede,  at  han  ikke  kunde  være  nærværende  ved  Mødet. 
Præsident  Larsen  oplæste  ligeledes  et  Brev  fra  Missions- 

præsident  Alma  L.  Petersen,  hvori  denne  henstillede  til  de 
skandinaviske  Hellige  at  abonnere  paa  »Skandinaviens 
Stjerne«. 

Ved  Mødet  talte  følgende:  Forhenværende  Missionspræ- 
sident  Søren  Rasmussen,  Søster  Woolley,  Apostel  Erastus 
Snovvs  yngste  endnu  levende  Datter,  Ældste  John  Ander- 
sen, Ældste  Hans  Knudsen,  Ældsterne  Aaron  Christensen 
og  Anthon  J.  C.  Sørensen,  forhenværende  Missionspræsi- 
dent  Joseph  L.  Petersen,  Ældste  Søren  Jespersen,  Præsi- 
denten for  den  danske  Organisation  i  Salt  Lake  City,  C.  N. 
Christensen,  assisterende  Historieskriver  Andrew  Jensen. 
Præsidenten  for  Hyrum  Stav,  D.  M.  Bickmore  sluttede  Ta- 
lernes Række,  hvorefter  Mødet  sluttedes  med  Afsyngelse 
af:  »Hav  Tak  for  Profeten,  du  sendte«  og  Taksigelse  ved 
Ældste  O.  C.  Thoresen. 

Niels  F.  Green. 


Guds  Rige. 

Raacet  ved  Adam-  ondi-  Ahman. 

(Sluttet) 

»Men  vogter  eder,  at  eders  Hjerter  ikke  nogen  Tid  be- 
sværes af  Svir  og  Drukkenskab  og  timelige  Bekymringer, 
saa  hin  Dag  kommer  pludseligt  over  eder  som  en  Snare. 
Thi  komme  skal  den  over  alle  dem,  der  bo  paa  hele  Jor- 
dens Flade.  Og  vaager  og  beder  til  enhver  Tid,  for  at  I 
maa  blive  i  Stand  til  at  undfly  alle  disse  Ting,  som  skulde 
ske  og  bestaa  for  Menneskesønnen.« 

Følgende  Befaling  kom  til  Kirkens  Medlemmer  i  Januar 
Maaned  1831:  »Men  sandelig  siger  jeg  til  eder  i  denne 
Tidsalder,  I  skal  ikke  have  nogen  Konge  til  at  regere  over 
eder,  for  jeg  vil  være  eders  Konge  og  vaage  over  eder.« 

Dette  vil  være,  naar  han  stiger  ned  fra  Himlens  Skyer 
i  Kraft  og  megen  Herlighed.  Lad  alle  Folk  vide,  at  Lignel- 
sen om  Figentræet  er  ved  at  blive  opfyldt  i  Dag.  Træet 
strækker  dets  Blade  frem,  og  Sommeren  er  nær.  Der  er 
blevet  os  fortalt,  at  naar  vi  ser  disse  Ting  finde  Sted,  vil 
alt,  der  er  blevet  sagt  angaaende  Kristi  Komme,  blive  op- 
fyldt. »Sandelig,  siger  jeg  eder,  den  Slægt,  i  hvilken  dette 
skal  ske,  skal  ikke  forgaa,  førend  alt  det,  jeg  har  talet,  er 
blevet  opfyldt.  Endskønt  de  Dage  skulde  komme,  da  Him- 
len og  Jorden  skulde  forgaa,  skulde  mine  Ord  dog  ingen- 
lunde forgaa;  men  de  skulde  alle  vorde  opfyldte.«  (Den 
kostelige  Perle.  J.  S.  S.  1.  Kap.  34—35.  Vers. 

Til  Trods  for  alle  de  Advarsler,  som  er  blevet  givet  og 
det  Budskabs  Tydelighed,  som  er  kommet  til  os,  vil  Ver- 
den fortsætte  med  dens  Gerninger,  idet  den  kun  vil  give 
lidt  Agt,  indtil  den  Dag  skal  komme  over  dem.  Derpaa 
skal  der  vare  stor  Jammer,  ligesom  der  var  iblandt  Ncphi- 
ternes  Ødekrggelse  den  Gang  Kristus  blev  korsfæstet. 

»Og  ligesom  Noahs  Dage  var,  saaledes  skal  Menneske- 
sønnens Tilkommelse  være.  Thi  ligesom  de  i  Dagene,  før 
Syndfloden  aad  og  drak,  tog  til  Ægte  og  bortgiftede  indtil 
den  Dag,  da  Noah  gik  ind  i  Arken,  og  ikke  agtede  det, 
førend  Syndfloden  kom  og  tog  dem  alle  bort,  saaledes  skal 
Menneskesønnens  Tilkommelse  ogsaa  være.  Da  skulde  to 
Mænd  være  paa  Marken;  den  ene  tages  med  og  den  anden 
lades  tilbage.  To  Kvinder  skulde  male  paa  Kværnen;  den 
ene  tages  med  og  den  anden  lades  tilbage.  Vaager  derfor, 
thi  I  vide  ikke  paa  hvilken  Dag  eders  Herre  kommer.  Men 
dette  skulde  I  vide,  at  dersom  Husbonden  vidste  i  hvilken 
Nattevagt  Tyven  vilde  komme,  da  vaagede  han  og  tillod 
ikke,  at  der  skete  Indbrud  i  hans  Hus.  Vaager  derfor,  thi 
I  vide  ikke  paa  hvilken  Dag  eders  Herre  kommer.«  (Matt. 
24:  37—42.) 


Præsident  Grants  Besøg  i  Danmark. 


Den  14.  August  1937  havde  vi  den  Glæde,  at  Præsident 
Heber  J.  Grant,  Præsident  Richard  R.  Lyman,  Præsident 
Joseph  J.  Cannon  og  Hustru,  Lucy  Grant  Cannon  og  Joseph 
Anderson  kom  fra  Hamburg  til  Esbjerg,  medens  Søster 
Clarissa  Beesley  ankom  med  Englandsbaaden  senere  paa 
Dagen. 

Præsident  Grants  Selskab  kom  til  Esbjerg  Kl.  16,30  og 
blev  paa  Banegaarden  modtaget  af  Præsident  Alma  L.  Pe- 
tersen og  Hustru  samt  60  Missionærer,  og  i  det  samme 
Øjeblik  Præsident  Grant  kom  til  Syne  sang  Missionærerne 
og  de  tilstedeværende  Søskende  »Hav  Tak  for  Profeten«, 
som  gjorde  et  stærkt  Indtryk  paa  Præsidenten  og  hans 
Rejseselskab.  Hele  Selskabet  blev  saa  ført  til  Centralhotel- 
let, hvor  pæne  og  gode  Værelser  stod  parat,  og  hvor  de 
indtog  deres  første  danske  Maaltid,  som  gjorde  stor  Lykke. 

Kl.  19  begav  hele  Selskabet  sig  til  den  nye  Kirke,  der 
netop  er  opført.  Der  blev  saa  afholdt  et  Præstedømsmøde 
for  Missionærerne  og  Brødrene,  hvor  Præsident  Grant  og 
øvrige  Gæster. bar  deres  Vidnesbyrd. 

Efter  dette  Møde  mødtes  Præsident  Richard  R.  Lyman, 
Joseph  J.  Cannon,  Søster  Cannon  og  Søster  Beesley  med 
Ungdomsforeningerne  og  gav  dem  Instruktioner. 

Søndag  Morgen  den  15.  August  Kl.  10  fortsattes  Konfe- 
rencen med  Salen  fyldt.  Her  aflagde  Grant  et  kraftigt  Vid- 
nesbyrd, og  Ungdomsforeningerne  og  Grenen  overrakte  dem 
Blomster  i  rødt  og  hvidt.  Om  Eftermiddagen  var  der  atter 
Møde,  hvor  Præsident  Grant  indviede  den  nye  Kirkebyg- 
ning; atter  var  Salen  fyldt  til  sidste  Plads.  -  -  Til  Aften- 
mødet havde  vi  lejet  en  af  de  største  Sale  i  Esbjerg,  hvor 
en  meget  stor  Forsamling  havde  indfundet  sig,  bl.  a.  en  Del 
Journalister.  Her  talte  alle  Gæsterne. 

Mandag  den  16.  August  naaede  Selskabet  København. 
Efter  Middagen  tilbragte  Selskabet  Aftenen  i  Tivoli,  hvor 
de  med  Begejstring  lyttede  til  den  fremragende  Musik.  De 
glædede  sig  ligeledes  over  de  skønne  Omgivelser  og  saa 
den  vidt  berømte  Pantomime. 

Den  næste  Dag  drog  Selskabet  i  Bil  op  langs  Kysten  og 
besøgte  bl.  a.  Dyrehaven.  Derfra  gik  Turen  videre  til  Hel- 
singør, hvor  det  berømte  Kronborg  Slot  blev  beset  og  lige- 
ledes Hamlets  Grav.  Fra  Helsingør  gik  Vejen  over  Fredens- 
borg, hvor  det  historiske  og  skønne  Slot  var  Genstand  for 
megen  Beundring.  Slottet  og  Parken  var  noget  af  det 
smukkeste,  Præsident  Grant  havde  set. 

Hen  paa  Aftenen  naaede  Selskabet  tilbage  til  København, 
hvor  Præsident  og  Søster  Petersen  havde  Middagen  parat. 
Om  Aftenen  overværedes  Ungdomsforeningernes  Møde. 

Om  Onsdagen  besøgte  Selskabet  forskellige  Steder  af  In- 
teresse, hvoriblandt  var  Thorvaldsens  Museum,  der  inter- 
esserede ved  sine  vidunderlige  Kunstværker. 

Om  Aftenen  afholdtes  der  Møde,  hvor  den  store  Sal  var 
fyldt  til  sidste  Plads. 

Næste  Morgen  rejste  Selskabet  til  Malmø;  men  deres  Be- 
søg i  Danmark  vil  længe  blive  husket  af  saavel  Missionærer 
som  Søskende.  Det  var  Virkeliggørelsen  af  et  længe  næret 
Ønske  hos  Søskende,  at  de  maatte  faa  det  Privilegium  at 
høre  Herrens  Profet,  og  Besøget  var  af  stor  Betydning. 

{Redaktionelt. 


Tre  Faser  af  Tro. 


Tro  er  blevet  defineret  paa  mange  forskellige  Maader. 
Der  kan  maaske  opnaas  almindelig  Enighed  om  den  Tanke, 
at  Tro  er  Tegn  paa  fast  Overbevisning.  Der  findes  ikke  t 

den  nogen  Negativitet,  men  den  findes  altid  at  være  paa  den 
positive  Side.  Saa  positiv  er  selve  Kernen  i  Troen,  at  der  er 
blevet  sagt:  »Tro  er  den  bevægende  Aarsag  til  al  Hand- 
ling.« Er  dette  sandt  er  enhver  af  Livets  Handlinger  Ud- 
tryk for  den  Tro,  der  gik  forud  for  den,  og  paa  samme  Tid 
kan  man  sige,  at  det,  der  ikke  blev  gjort,  var  en  Følge  af 
Mangel  paa  Tro,  at  akceptere  dette  som  Sandhed  bringer  os 
til  en  Forstaaelse  af  den  mægtige  Kraft,  der  er  i  Troen,  og 
vi  mindes  Pauli  Ord  i  ellevte  Kapitel  af  Brevet  til  Hcbræ- 
erne,  hvori  han  opregner  de  mange  vidunderlige  Ting,  som 
er  blevet  udført  ved  Troen. 

TRO  PAA  OS  SELV  er 
den  Kraft,  der  driver  os  fremad.  I  den  Udstrækning,  hvori 
vi  besidder  den  gør  vi  Fremskridt.  Nogle  er  tilbøjelige  til 
at  tilskrive  deres  Mangel  paa  Sukces  den  Omstændighed, 
at  Skæbnen  og  Omgivelserne  har  været  dem  ugunstige, 
men  efter  al  Sandsynlighed  er  vor  Fremgang  et  temmelig 
godt  Barometer  for  den  Tro,  vi  har  paa  os  selv. 

Der  findes  en  vidunderlig  Spore  til  fortsat  Fremgang  i 
den  evangeliske  Lærdom,  der  siger  os,  at  vi  virkelig  er 
Guds  Sønner  og  Døtre,  og  at  der  i  os  er  en  Gnist  af  Gud- 
dommen. En  Forstaaelse  af  den  Kendsgerning  burde  in- 
spirere os  med  en  saadan  Tro  paa  os  selv  og  vor  Bestem- 
melse, at  vi  stadig  vilde  gribe  efter  de  uendelige  Muligheder, 
der  ligger  aaben  for  os. 

Naturligvis  forudsætter  denne  bedre  Forstaaelse  af  os 
selv  og  den  Spore,  som  er  i  os  TBO  PAA  GUD.  Det  er  vid- 
underligt at  have  Forstaaelse  af  Guds  Alvidenhed,  Almagt 
og  Allestedsnærværelse.  Men  føj  dertil  en  Forstaaelse  af,  at 
et  saadant  almægtigt  Væsen  i  Virkeligheden  er  vor  kærlige 
Fader,  hvis  hele  Tanke  er  vor  Fremgang  og  Velbefindende, 
hans  Børn.  Da  burde  vi  være  i  Besiddelse  af  en  saadan  Til- 
lid —  Tro  —  at  intet  kunde  hindre  os  i  vor  March  mod  de 
store  Højder. 

Nephis  Liv  skulde  være  en  Inspiration  for  alle,  som  læ- 
ser derom.  Han  havde  en  vidunderlig  Tro  paa  sig  selv,  der 
kun  blev  overgaaet  af  hans  Tro  paa  Gud.  Han  stod  paa 
Bredden  af  det  mægtige  Hav,  der  saa  vidt  han  vidste  aldrig 
var  blevet  besejlet  af  noget  Menneske.  Der  blev  det  ham 
befalet  at  bygge  et  Skib,  hvormed  han  kunde  befare  det 
ukendte  Hav.  Hvad  kendte  han  til  at  bygge  et  Skib?  Hvad 
havde  han  at  bygge  det  med?  Men  Herren  befalede,  og  han 
vidste,  at  han  kunde  udføre  det.  Han  havde  ingen  Bedska- 
ber, Materiale  eller  Arbejdere,  for  dem,  han  skulde  stole 
paa  lo  ad  ham  og  hans  Forsøg.  Men  een  Ting,  der  var  af 
væsentlig  Betydning  for  Sukces  besad  han  i  rigt  Maal  — 
Tro  paa  sig  selv  og  Tro  paa  Gud.  Han  havde  tidligere  fattet 

den  Sandhed,  og  den  blev  siden  hen  en  dominerende  Fak- 
tor i  hans  Liv,  at  »Herren  giver  ingen  Befalinger  til  sine 
Børn  uden  han  skal  berede  en  Udvej  for  dem,  at  de  kan 
blive  i  Stand  til  at  udføre  de  Ting,  som  han  befaler  dem 
at  gøre.«  Skibet  blev  bygget,  og  Havet  krydsedes  i  Sikker- 
hed. 

Men  Tro  paa  sig  selv  og  Tro  paa  Gud  er  ikke  tilstrække- 
ligt til  at  leve  Livet  fuldt  og  helt.  Vi  maa  ogsaa  have  TRO 
PAA  VORE  MEDMENNESKER.  Mesteren  har  sagt:  »Du 
skal  elske  din  Næste  som  dig  selv«  og  »Uden  I  er  et,  er  I 
ikke  mine«.  Undertiden  skuffes  vi  i  vor  Tro  paa  vore  Med- 
mennesker. Men  er  det  i  Grunden  ikke  Undtagelsen,  der 
bekræfter  Reglen?  Tænk  et  Øjeblik  over  de  utallige  Til- 
falde, hvor  vi  stoler  paa  vore  Medmennesker  og  vor  Tro 
paa  dem  hævdes  med  Held.  Der  er  blevet  sagt,  at  den,  »der 
har  Tillid  til  alle  Mennesker  kan  blive  skuffet,  men  den, 
der  tvivler  paa  alle  Mennesker  vil  blive  fortæret.« 

Verdens  sociale  og  økonomiske  Struktur  er  bygget  paa 
Tillid.  Uden  Tillid  vilde  der  være  Opløsning  og  Kaos;  med 
den  følger  Organisation  og  Orden.  Mennesker  er  afhængige 
af  hinanden,  og  i  den  Udstrækning,  hvori  vi  har  Tillid  til 
hinanden,  vil  vi  have  Fremgang.  At  tænke  godt  om  andre 
beriger  Sjælen  og  gør  os  mere  egnet  for  det  mere  fuld- 
komne Liv. 


Fra  Missionsmarken. 


KØBENHAVN:  Torsdag  den  2.  September  1937  havde  Koret  ar- 
rangeret en  Festlighed  for  dets  Dirigent,  Broder  Valdemar  Ja- 
cobsen i  Anledning  af  dennes  10  Aars  Jubilæum  som  Leder  af 
Koret. 

Aftenen  begyndte  som  sædvanlig  med  Sang,  Bøn  og  Sang.  Ko- 
rets Præsident  fremkom  da  med  den  overraskende  Meddelelse 
for  Broder  Jacobsen,  at  de  tilstedeværende  skulde  gaa  ned  i  den 
lille  Sal,  hvor  der  var  pyntet  Borde;  Blomsterne  derpaa  dannede 
en  Harpe  og  Aarstallet  1927 — 1937,  et  ualmindelig  fikst  og  smukt 
Arrangement,  som  gjorde  Arrangørerne  Ære.  Der  blev  holdt 
nydelige  Taler  for  Aftenens  Æresgæst  af  Ældste  William  Ørum 
Pedersen  og  Præsident  Alma  L.  Pedersen.  Broder  Jacobsen  tak- 
kede rørt  for  de  smukke  Ord.  I  Løbet  af  Aftenen  fik  Broder 
Jacobsen  overrakt  et  smukt  Barometer  med  følgende  Inskription 
paa  en  Sølvplade:  Tak  for  10  Aars  trofast  Arbejde. 

Aftenen  var  et  smukt  og  lyst  Minde  for  Hædersgæsten  saavel 
som  Dellagerne,  hvoriblandt  ogsaa  fandtes  Broder  Jacobsens 
Hustru  og  Datter  Lillian. 

Torsdag  den  2.  Juli  havde  Aarhus  Grens  Kor  arrangeret  en 
Koncert  i  Klosterets  Have.  Kl.  8  samledes  Koret  i  den  pragtfulde 

gamle  Have,  og  trods  Aftenens  Kølighed,  var  en  stor  Del  af 
Stiftelsens  Beboere  naiv  i  Haven,  men  de  mange  aabne  Vinduer 
i  det  store  Kompleks  fortalte,  at  rundt  i  Stuerne  sad  de  og  nød 
Sangen,  der  vældede  op  under  de  store  gamle  Træers  mægtige 
Kroner. 

Af  Programmet,  der  indlededes  med  »Kom  Hellige«,  Bøn  og 
»Nu  Zions  Banner  vajer«,  maa  særligt  fremhæves  Peder  Olsens 
Udførelse  af  en  stakkels  sorghetynget  Mand,  »Bet  som  Ørnen 
stiger«,  sunget  af  en  Herrekvartet  (Enoch  Thornc,  Richard  Niel- 
sen, Melvin  Liljenquist  og  Bay  Frandsen);  rytmefast  og  sikkert 
klang  Sangen  gennem  den  dunkle  Aften.  Conrades  Solnedgang: 
»Det  spredes  mer  og  mer,  det  dunkle  Graa«  blev  sunget  med  en 
Følelse,  en  Nuancering,  som  ikke  tidligere.  Højst  naaede  Koret  i: 
»Se  jeg  staar  ved  Døren«,  hvor  navnlig  2.  Sats,  der  i  Klang- 
skønhed og  harmonisk  Afstemthed  naaede  langt  over,  hvad  Ko- 
ret hidtil  har  præsteret.  Det  var  en  Nydelse  at  høre  med  hvilken 
Følsomhed  det  fulgte  Dirigentens  mindste  Vink,  og  det  var  en 
Udførelse,  som  Lederen  Thorvald  Jensen  havde  al  Ære  af,  hvil- 
ket ogsaa  blev  bemærket,  da  Administratoren  bragte  Koret  Stif- 
telsens Tak  med  Ønsket  om  atter  at  maatte  høre  Koret  ved  en 
anden  Lejlighed. 

Mandag  den  21.  Juni  arrangerede  Kvindelig  Hjælpeforening  i 
Aarhus  en  Udflugt  til  Zoologisk  Have  for  Grenens  ældre  Søsken- 
de, og  der  var  livlig  Tilslutning,  saavel  af  ældre  som  af  de 
yngre. 

Efter  at  være  samlede  blev  der  indtaget  en  lille  Forfriskning, 
idet  Broder  Wohlert  Nielsen  havde  stillet  Jordbær  til  Disposi- 
tion, og  den  lille  Opmærksomhed  vakte  megen  Glæde,  og  rystede 
Selskahet  godt  sammen,  saa  Humøret  stod  højt,  da  Bundturen 
gennem  Haven  begyndte.  Efter  at  Seværdighederne  var  gennem- 
gaaede,  samledes  man  ved  Aftensbordene,  hvor  det  medbragte 
Smørrebrød  blev  nydt,  hvorefter  man  brød  op  saa  betids,  at 
alle  kunde  naa  at  komme  til  Aftenens  Møder.  Alt  i  alt:  En  vel 
anbragt  Dag,  som  alle  Deltagerne  var  enige  om  at  takke  Arran- 
gørerne for. 

